b'\n_START_ARTICLE_\nPrometej\n_START_PARAGRAPH_\nPrometej (gr\xc5\xa1ko \xce\xa0\xcf\x81\xce\xbf\xce\xbc\xce\xb7\xce\xb8\xce\xb5\xcf\x85\xcf\x82) je v gr\xc5\xa1ki mitologiji eden od Titanov (sin Japeta in Clymene). Ustvaril je ljudi iz ilovice, ki jih je nau\xc4\x8dil \xc5\xa1teti, pisati, delati. Preprosto vse, kar je znal. A ti ilovi\xc4\x8dasti ljudje niso \xc4\x8dastili bogov. Za kazen jim je Zevs odvzel svetlobo in toploto. Zato je z Olimpa ukradel ogenj in ga v trsu prinesel ljudem. Za kazen ga je Zevs priklenil na skalo v Kavkazu, kjer mu je jastreb vsak dan kljuval jetra, ki so mu \xc4\x8dez no\xc4\x8d spet zrasla.* izvor oz. razlaga imena: \xcf\x80\xcf\x81\xce\xbf\xce\xbc\xce\xae\xcf\x91\xce\xb5\xce\xb9\xce\xb1 (prometheia) = previdnost, opreznost, preudarnost; skrb_NEWLINE_Poleg ognja je Prometej ljudem prinesel \xc5\xa1e abecedo, \xc5\xa1tevilke, umetnost in \xc5\xa1e mnogo drugih stvari, ki so bile do takrat le v lasti bogov z Olimpa. Nau\xc4\x8dil jih je tudi oblikovati opeko, obdelovati les, graditi ladje, vozove in sedla, nabirati zdravilna zeli\xc5\xa1\xc4\x8da in mnogo drugih koristnih stvari._NEWLINE_Prometeja je trinajst generacij kasneje osvobodil Heraklej, ki je splezal na goro, ubil jastreba in razbil okove, s katerimi je bil Prometej priklenjen na skalo._NEWLINE_Olimp*: gora, na kateri naj bi prebivali gr\xc5\xa1ki bogovi'